CELEX: 62021CN0677
Language: el
Date: 2021-11-11 00:00:00
Title: Υπόθεση C-677/21: Αίτηση προδικαστικής αποφάσεως την οποία υπέβαλε το vredegerecht te Antwerpen (Βέλγιο) στις 11 Νοεμβρίου 2021 — Fluvius Antwerpen κατά MX

21.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 84/24
            
         
      Αίτηση προδικαστικής αποφάσεως την οποία υπέβαλε το vredegerecht te Antwerpen (Βέλγιο) στις 11 Νοεμβρίου 2021 — Fluvius Antwerpen κατά MX
      (Υπόθεση C-677/21)
      (2022/C 84/31)
      Γλώσσα διαδικασίας: η ολλανδική
      
         Αιτούν δικαστήριο
      
      Vredegerecht te Antwerpen
      
         Διάδικοι στην υπόθεση της κύριας δίκης
      
      
         Ενάγουσα: Fluvius Antwerpen
      
         Εναγόμενος: MX
      
         Προδικαστικά ερωτήματα
      
      Έχει το άρθρο 2, παράγραφος 1, στοιχείο α', σε συνδυασμό με το άρθρο 14, παράγραφος 1, της οδηγίας 2006/112/ΕΚ (1) την έννοια ότι η παράνομη λήψη ενέργειας συνιστά παράδοση αγαθών, ήτοι μεταβίβαση του δικαιώματος να διαθέτει κάποιος, ως κύριος, ενσώματο αγαθό;
      Σε περίπτωση αρνητικής απαντήσεως στο ως άνω ερώτημα, έχει το άρθρο 14, παράγραφος 2, στοιχείο α', της οδηγίας 2006/112/ΕΚ την έννοια ότι η παράνομη λήψη ενέργειας συνιστά παράδοση αγαθών, ήτοι μεταβίβαση, με καταβολή αποζημιώσεως, της κυριότητας αγαθού κατόπιν επιταγής της δημόσιας αρχής ή στο όνομά της ή σε εκτέλεση νόμου;
      Έχει το άρθρο 9, παράγραφος 1, της οδηγίας 2006/112/ΕΚ την έννοια ότι, όταν η Fluvius Antwerpen δικαιούται αποζημίωση λόγω παρανόμως ληφθείσας ενέργειας, πρέπει να θεωρηθεί ως υποκείμενη στον φόρο για τον λόγο ότι η παράνομη λήψη αποτελεί συνέπεια μιας «οικονομικής δραστηριότητας» της Fluvius Antwerpen, δηλαδή της εκμεταλλεύσεως ενσώματου αγαθού με σκοπό την άντληση εσόδων διαρκούς χαρακτήρα;
      Αν το άρθρο 9, παράγραφος 1, της οδηγίας 2006/112/ΕΚ έχει την έννοια ότι, στην περίπτωση της παράνομης λήψεως ενέργειας, υφίσταται οικονομική δραστηριότητα, έχει το άρθρο 13, παράγραφος 1, πρώτο εδάφιο, της οδηγίας 2006/112/ΕΚ την έννοια ότι η Fluvius Antwerpen είναι δημόσια αρχή και, σε περίπτωση καταφατικής απαντήσεως, έχει το άρθρο 13, παράγραφος 1, τρίτο εδάφιο, την έννοια ότι η παράνομη λήψη ενέργειας είναι το αποτέλεσμα μιας μη αμελητέας δραστηριότητας της Fluvius Antwerpen;
      
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ. 1).